Brynhildur Guðjónsdóttir

Brynhildur Guðjónsdóttir (f. 26. september 1972)imdb.com, „Brynhildur Guðjónsdóttir“ (skoðað 18. ágúst 2019) er íslensk leikkona, leikstjóri og leikskáld. Brynhildur hefur starfað í Borgarleikhúsinu, Þjóðleikhúsinu, Íslensku óperunni og hefur leikið í kvikmyndum og sjónvarpsþáttum.

Árið 1998 lauk Brynhildur leiklistarnámi frá Guildhall School of Music and Drama árið 1998 og lék í kjölfarið á sviði Royal National Theatre í London. Frá 1999-2011 var hún fastráðin við Þjóðleikhúsið en hefur síðan starfað í Borgarleikhúsinu.

Brynhildur hefur leikið fjölda hlutverka á leiksviði. Í Þjóðleikhúsinu lék hún m.a. Karítas í samnefndu verki Kristínar Marju BaldursdótturKvennabladid.is, „Brynhildur er Karítas“  (skoðað 18. ágúst 2019) og söngkonuna Edith Piaf í verki sem fjallaði um ævi söngkonunnar. Í Borgarleikhúsinu hefur hún m.a. leikið Davíð Oddsson í verkinu Guð blessi Ísland, Njál á Bergþórshvoli í verkinu Njálu og hina pólsku Danielu í verkinu Gullregn eftir Ragnar Bragason.Borgarleikhus.is, „Brynhildur sæmd riddarakrossi“  (skoðað 18. ágúst 2019)

Brynhildur hefur einnig fengist við skriftir og er höfundur einleiksins BRÁK sem settur var á svið í Landnámssetri Íslands í Borgarnesi árið 2008. Árið 2015 seldi Brynhildur verkið til Svíþjóðar.Mbl.is, „Brynhildur selur Brák til Svíþjóðar“ (skoðað 18. ágúst 2019)

Árið 2018 var Brynhildur sæmd riddarakrossi Hinnar íslensku fálkaorðu árið 2018 fyrir framlag sitt til íslenskrar leiklistar. Hún hefur átta sinnum hlotið Íslensku leiklistaverðlaunin Grímuna fyrir leik, leikstjórn og sem höfundur verks. Árið 2008 hlaut hún Íslensku bjartsýnisverðlaunin og sama ár hlaut hún styrk úr Minningarsjóði Stefaníu Guðmundsdóttur leikkonu.

Brynhildur var ein af sjö umsækjendum um embætti Þjóðleikhússtjóra árið 2019.Mbl.is, „Brynhildur meðal umsækjenda“ (skoðað 18. ágúst 2019) Í febrúar árið 2020 var Brynhildur ráðin leikhússtjóri Borgarleikhússins.Ruv.is, „Brynhildur Guðjóns ráðin borgarleikhússtjóri“ (skoðað 17. febrúar 2020) Hún starfaði til febrúar 2025 þegar hún sagði upp leikhússtjórastarfinu. Brynhildur segir upp sem leikhússtjóri Rúv, sótt 14. febrúar 2025 

 Tilvísanir 

Flokkur:Fólk fætt árið 1972
Flokkur:Íslenskar leikkonur
Flokkur:Íslenskir leikstjórar

Flokkur:Handhafar riddarakross Hinnar íslensku fálkaorðu

Flokkur:Handhafar Grímunnar
Flokkur:Íslenskir leikhússtjórar